| Medaljeoversikt |
| --- |
| Konkurrerte for Tysklands flagg Tyskland |
| Skihopping |
| Skihopp Junior-VM på ski |
| Bronse | Oberwiesenthal 2020 |  Lag  |
| Sølv | Lahti 2019 |  Lag  |
| Bronse | Lahti 2019 |  Mikslag  |

**Selina Freitag** (født 19. mai 2001 i Erlabrunn) er en tysk skihopper, som deltok i skihopping under Vinter-OL 2022, der hun kom på 22.-plass i normalbakkerennet. Hun har sølv i laghopp fra Junior-VM på ski 2019 i Lahti.

Hennes bror, Richard Freitag, er også skihopper.

Idrettskarriere
---------------

### Sesongene 2014/15 og 2015/16

Freitag deltok i Alpen cup i skihopping 2014/15, og med en niendeplass som beste plassering i et enkeltrenn endte hun på 19.-plass sammenlagt med 144 poeng. Neste sesong fikk hun en åttende- og en niendeplass i Alpen cup, og kom på 21.-plass totalt i Alpen cup i skihopping 2015/16 med 155 poeng.

### Sesongene 2016/17 og 2017/18

Sesongen 2016/17 fikk hun flere pallplasseringer i Alpen cup, og hun vant også ett av rennene, og hun vant Alpen cup i skihopping 2016/17 sammenlagt, med 883 poeng, foran Jerneja Brecl og Katra Komar, begge fra Slovenia. Den 3. september 2016 vant hun sitt første FIS-renn, i Einsiedeln. Den 18. august 2017 debuterte hun i Kontinentalcupen i skihopping, som er nivået over Alpen cup, med en 21.-plass. Hun kom på 24.-plass sammenlagt i Kontinentalcupen i skihopping 2017/18. Hun deltok i Junior-VM på ski 2018, og kom der på 19.-plass i normalbakken, og Tyskland kom på fjerdeplass i lagkonkurransen. I Alpen cup i skihopping 2017/18 deltok hun i bare fire av rennene, og endte på 24.-plass totalt.

### Sesongen 2018/19

Freitag kom på 17.-plass i Alpen cup i skihopping 2018/19 med 188 poeng. Hun vant et kontinentalcuprenn på Notodden i desember 2018, og kom på 12.-plass sammenlagt i Kontinentalcupen i skihopping 2018/19. Hun debuterte i verdenscupen den 16. februar 2019, med en 28.-plass i Oberstdorf, og hun kom på 54.-plass totalt i Verdenscupen i skihopping 2018/19, med 3 poeng. 

Under Junior-VM på ski 2019 fikk hun to medaljer i laghopp; Tysklands jentelag fikk sølv i lagkonkurransen, og mikslaget fikk bronse i lagkonkurransen for mikslag.

### Sesongen 2019/20

Hun deltok i mange av rennene i Verdenscupen i skihopping 2019/20, og endte på 26.-plass totalt med 104 poeng. I Kontinentalcupen i skihopping 2019/20 deltok hun kun i ett renn, der hun kom på sjuendeplass. I mars deltok hun i Junior-VM på ski 2020, og kom der på sjetteplass i normalbakkerennet. I lagkonkurransen for jenter kom Tyskland på tredjeplass, og i lagkonkurransen for mikslag kom de på fjerdeplass.

### Sesongen 2020/21

Freitag deltok i Junior-VM på ski 2020, og kom denne gangen på 27.-plass i normalbakkerennet. Hun deltok også i lagkonkurransen for jenter, der Tyskland kom på femteplass. Hennes beste enkeltplassering i Verdenscupen i skihopping 2020/21 ble en 13.-plass, og med 43 verdenscuppoeng totalt kom hun på 37.-plass i sammendraget.

### Sesongen 2021/22

Hun deltok i det tyske mesterskapet i skihopping 2021 i oktober, og fikk der bronse både individuelt og i lagkonkurransen.

Under Vinter-OL 2022 kom hun på 22.-plass i normalbakkerennet.

Resultatoversikt
----------------

### Verdenscupen

| Sesong | Plass | Poeng |
| --- | --- | --- |
| 2018/19 | 54. | 3 |
| 2019/20 | 26. | 103 |
| 2020/21 | 37. | 43 |

### Kontinentalcupen

| Sesong | Plass | Poeng |
| --- | --- | --- |
| 2017/18 | 24. | 92 |
| 2018/19 | 12. | 180 |
| 2019/20 | 66. | 36 |

Referanser
----------

1. ↑  FIS - *Selina Freitag - Results 2015*, besøkt 5. februar 2022.
2. ↑  VSC Klingenthal - *OPA Alpen Cup Ski Jumping Ladies 2014/15*, besøkt 5. februar 2022.
3. ↑  FIS - *Selina Freitag - Results 2016*, besøkt 5. februar 2022.
4. ↑  VSC Klingenthal - *FIS - Ladies - Alpencup Baiersbronn 20.03.2016'*, besøkt 5. februar 2022.
5. ↑  VSC Klingenthal - *OPA Alpen Cup Ski Jumping Ladies 2016/17*, besøkt 5. februar 2022.
6. ↑  FIS - *Selina Freitag - Results 2017*, besøkt 5. februar 2022.
7. ↑  VSC Klingenthal - *OPA Alpen Cup Ski Jumping Ladies 2017/18*, besøkt 5. februar 2022.
8. ↑  VSC Klingenthal - *OPA Alpen Cup Ski Jumping Ladies 2018/19*, besøkt 5. februar 2022.
9. ↑  FIS - *Selina Freitag - Results 2019*, besøkt 5. februar 2022.
10. ↑  FIS - *Selina Freitag - Results 2020*, besøkt 5. februar 2022.
11. ↑  FIS - *Selina Freitag - Results 2021*, besøkt 5. februar 2022.
12. ↑  Skispringen.com - *Deutsche Meisterschaften Skisprung Einzel - Kanzlersgrund Oberhof - 23. Oktober 2021*, besøkt 5. februar 2022.
13. ↑  Skispringen.com - *Deutsche Meisterschaften Skisprung - Kanzlersgrund Oberhof - 24. Oktober 2021 - Team Damen*, besøkt 5. februar 2022.
14. ↑  Olympics.com - *Women's Normal Hill Individual Final Round Results* Arkivert 6. februar 2022 hos Wayback Machine. besøkt 5. februar 2022.

Eksterne lenker
---------------

* (en) Selina Freitag – Olympedia Rediger på Wikidata

* (en) Selina Freitag – FIS (skihopping) Rediger på Wikidata

* (pl) Selina Freitag – skijumping.pl Rediger på Wikidata
* (en) Profil hos Vinter-OL 2022 Arkivert 18. februar 2022 hos Wayback Machine.